Diari Oficial de la Generalitat Valenciana


Sumari del DOGV 6158, del 03-12-2009 (2009/13121)

RESOLUCIÓ de 26 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Ministeri de Sanitat i Política Social i la Generalitat per a la promoció d'activitats per a la salud bucodental infantil durant l'any 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13817


Data del document
:   26-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Sanitat
    * odontologia
    * cooperació administrativa
    * administració central

RESOLUCIÓ de 26 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Ministeri de Sanitat i Política Social i la Generalitat per a la promoció d'activitats per a la salud bucodental infantil durant l'any 2009.  
 [2009/13762]  
El Ministeri de Sanitat i Política Social i la Generalitat han subscrit, després de la tramitació prèvia reglamentària, el 13 de novembre de 2009, el conveni per a la promoció d'activitats per a la salud bucodental infantil durant l'any 2009.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2283/2009, i que figura com a annex d'esta resolució.  
València, 26 de novembre de 2009.- El director general del Secretariat del Consell: Ángel Mompó Romero.  
Conveni entre el Ministeri de Sanitat i Política Social i la Comunitat Valenciana per a la promoció d'activitats per a la salut bucodental infantil durant l'any 2009  
Madrid, 13 de novembre de 2009  
Reunits  
D'una banda, Trinidad Jiménez García-Herrera, ministra de Sanitat i Política Social, segons el nomenament conferit pel Reial Decret 559/2009, de 7 d'abril (BOE número 85, de 7 d'abril de 2009), fent ús de les facultats que li atorguen l'article 4.1 de la Llei 50/1997, de 27 de novembre, del Govern, i també l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
I, de l'altra, Manuel Cervera Taulet, conseller de Sanitat de la Generalitat, nomenat pel Decret 8/2007, de 28 de juny (DOCV número 5545, de 29 de juny), d'acord amb el que preveuen els articles 17.f i 28 de la Llei 12/2007, de la Generalitat, que actua fent ús de les facultats que legalment té atribuïdes per a la firma d'este conveni.  
Ambdues parts, que actuen per raó dels càrrecs respectius, es reconeixen, mútuament i recíprocament, la capacitat legal necessària per a la formalització d'este conveni de col·laboració i, per a això,  
Exposen  
Correspon al Ministeri de Sanitat i Política Social la definició de la política d'ordenació de prestacions i la coordinació de les activitats que s'hi relacionen.  
La Comunitat Valenciana, d'acord amb el que disposa l'article 54.5 de la Llei Orgànica 1/2006, de 10 d'abril, de reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, té atribuïdes les competències en matèria de sanitat i Seguretat Social.  
El Consell de Ministres de 18 de setembre de 2009, va aprovar el Reial Decret 1464/2009, que regula la concessió directa de subvencions per a la promoció d'activitats per a la salut bucodental infantil durant l'any 2009.  
L'article 5 del reial decret esmentat estipula que el Ministeri de Sanitat i Política Social ha de subscriure convenis de col·laboració amb les comunitats autònomes per a l'execució del que preveu.  
En atenció de totes estes consideracions, ambdues parts subscriuen este conveni amb subjecció a les clàusules següents.  
Clàusules  
Primera. Objecte  
El present conveni té com a objecte formalitzar la concessió directa d'una subvenció a la Comunitat Valenciana, per a la promoció d'activitats per a la salut bucodental infantil durant l'any 2009.  
Segona. Actuacions  
La Comunitat Valenciana prestarà l'assistència dental bàsica als xiquets inclosos en les activitats per a la promoció de la salut bucodental infantil durant l'any 2009, que comprendrà una revisió anual, el contingut preventiu i assistencial mínim de la qual, que s'aplicarà individualment sota criteri facultatiu, es troba detallat en l'annex I del Reial Decret 1464/2009.  
Tercera. Finançament  
L'import de la subvenció és de 22,5 euros per cada xiquet/a inclòs en el programa i es farà a càrrec de l'aplicació pressupostària 41.61.0314.261 del Ministeri de Sanitat i Política Social, d'acord amb el que s'ha especificat en els articles 7, 8, 9 i l'annex II del Reial Decret 1464/2009.  
L'àmbit d'aplicació del programa inclou la població infantil de 7 i 8 anys als quals s'ha fet almenys una revisió l'any 2009, a la qual fa referència la clàusula 4.1.  
La quantia màxima que el Ministeri de Sanitat i Política Social aportarà a la Comunitat Valenciana serà d'1.292.705 €.  
Quarta. Dades que ha d'aportar la Comunitat Valenciana  
El servici de salut de la Comunitat Valenciana ha de presentar la certificació del nombre de casos efectivament inclosos en les activitats a 30 de novembre de 2009, en la qual s'inclourien les dades i indicadors descrits a continuació a fi que es puga comprovar que s'han dut a terme les activitats que conté. Les dades s'han de presentar en forma de taula segons el model presentat en l'annex I, i s'han d'enviar a la Subdirecció General de la Cartera de Servicis i les Noves Tecnologies del Ministeri de Sanitat i Política Territorial.  
1. Revisió anual de l'estat de salut de la cavitat oral, inclosa l'exploració radiogràfica quan el grau de patologia dental del xiquet ho requerisca, després del consentiment formulat per escrit pels pares o tutors legals.  
Indicador de seguiment:  
  
2. Segellat de fissures o fosses en les peces permanents.  
Indicador de seguiment:  
  
3. Obturacions en peces dentàries permanents. Quan es detecten càries se n'avaluarà l'estadi i la velocitat de progressió i, si la lesió es considera irreversible, s'ha d'obturar.  
Indicador de seguiment:  
  
4. Tractaments pulpars (endodòncies) de les peces dentàries permanents amb lesions pulpars irreversibles que poden ser reparades. En el cas de no poder ser reparades, se'n farà exodòncia.  
Indicador de seguiment:  
  
5. Exodòncies de peces dentàries temporals.  
Indicador de seguiment:  
  
6. Tartrectomies quan es detecten càlculs o pigmentacions extrínseques en la dentició permanent, que siguen incompatibles amb la salut gingival.  
Indicador de seguiment:  
  
7. Tractaments d'incisius i canins permanents en casos de malaltia, malformacions o traumatismes, sense perjuí, en el cas de traumatismes, de les responsabilitats de tercers en el pagament del tractament.  
Indicador de seguiment:  
  
8. En la mesura que siga possible, s'ha de comptar el nombre de xiquets que no han necessitat tractament per càries en el moment de la revisió.  
Indicador de seguiment:  
  
Cinquena. Termini de vigència  
El termini de vigència d'este conveni s'establix en el període comprés entre la data de la firma i el 15 de desembre de 2009.  
Sisena. Resolució  
Este conveni pot quedar sense efecte per acord mutu de les parts, basta que els representants d'ambdues entitats expressen la voluntat de resoldre'l de forma expressa i per escrit.   
També es pot resoldre unilateralment el conveni per incompliment de les obligacions que conté per part d'una de les parts.  
Annex I  
Dades de activitats realitzades en el marc del Pla de Salud Bucodental Infantil, en l'any2009  
  
\* \* \* \* \* \* \*   
Setena. Marc jurídic  
Este conveni de col·laboració té naturalesa administrativa i es regix pel que disposen el Reial Decret 1464/2009 i l'article 4.1.c de la Llei 30/2007, de 30 d'octubre, de Contractes del Sector Públic. Per tant, queda fora de l'àmbit d'esta llei, sense perjuí de l'aplicació dels principis i criteris que conté per a resoldre dubtes i llacunes que se susciten.  
Huitena. Jurisdicció  
Els dubtes i les controvèrsies que sorgisquen amb motiu de la interpretació i aplicació del present conveni, es resoldran d'acord amb les normes aplicables en dret i seran de la competència de la jurisdicció contenciosa administrativa.  
I, perquè conste i tinga els efectes oportuns, com a mostra de conformitat, les parts firmen este conveni al lloc i en la data indicats en l'encapçalament.  
La ministra de Sanitat i Política Territorial   
Trinidad Jiménez García-Herrera   
El conseller de Sanitat  
Manuel Cervera Taulet  
Anexo I  
Datos de actividades realizadas en el marco del Plan de Salud Bucodental Infantil, en el año 2009  
